Tabasco (liquamen)
Tabasco est liquamen e capsicis ab Edmundo McIlhenny apud insulam Ansae Parvae(en) vel Avery Ludovicianae inventum. Quod liquamen ibidem a societate McIlhenny usque hodie conficitur et per mundum fere omnem venditatur. Varietas Capsici frutescentis nomine Tabasco (fortasse a civitate Tabasca oriunda) a Maunsel White in Ludovicianam ante annum 1850 introducta est. Ille primus ut videtur salsam vel decoctionem ex hoc fructu pungentissimo confecit. Ille senex Edmundum McIlhenny, amici Danielis Avery generum, cognovit, qui praeceptum liquaminis fermentati annis insequentibus invenerit. Anno 1870, White iam mortuo, litteras patentes de confectione liquaminis Edmundus McIlhenny divulgavit.